योग के माध्यम से िनरोग रहने का आह्वान
महवा. संतराजकरण स्कूल में योग करते बालक।
दौसा. वीरहनुमान मंदिर पर योगा करते शहर के नागरिक।
दौसा|आदर्श वरिष्ठनागरिक गांव शिक्षा एवं सेवा समिति द्वारा योग चिकित्सा एवं ध्यान शिविर का उद्घाटन वीर हनुमान मंदिर पर एडीएम कैलाश चंद शर्मा ने दीप प्रज्ज्वलित कर किया।
गुरुवार को शिविर के उद्घाटन समारोह में एडीएम ने कहा कि नियमित योग करने से काया स्वस्थ रहती है। योग मुनि सत्यदेव चतुर्वेदी ने साधकों को प्राणायाम, सूक्ष्म व्यायाम कराया गया, जिसमें अनेक बीमारियों का आसन प्राणायाम द्वारा उपचार बताया गया। समिति के अध्यक्ष मिथिलेश कुमार शर्मा ने अतिथियों का स्वागत किया तथा सचिव सुरेश चंद शर्मा ने आभार व्यक्त किया। शिविर 28 दिसंबर तक चलेगा।
दौसा|पंडितनवलकिशोर शर्मा राजकीय पीजी कॉलेज में एनएसएस के तत्वावधान में चल रहे सात दिवसीय विशेष शिविर में गुरुवार को योगाभ्यास किया गया।
कार्यक्रम का शुभारंभ योगगुरू सत्यदेव चतुर्वेदी ने दीप प्रज्ज्वलित कर किया। पतंजलि महिला प्रकोष्ठ की जिलाध्यक्ष रजनी मित्तल ने भी योग के महत्व को समझाया। कार्यक्रम में कार्यक्रम अधिकारी डॉ. जे.पी. मौर्य, डॉ. जलेंद्र कुमार शर्मा, डॉ. नीतू गुप्ता, डॉ. नरेंद्र कुमार परेवा उपस्थित रहे। रामेश्वर प्रसाद ने महिला अधिकारों के बारे में जानकारी दी।
महवा|संतराजकरण दास विद्यालय में योग शिविर का आयोजन किया गया। इसमें पहुंचे योग प्रशिक्षक दिनेश सैनी ने बालकों को योग के गुर सिखाए। सैनी ने बालक-बालिकाओं को कपाल भारती, अनुलोम-विलोम, सहआसन सहित अनेक योग करवाकर जीवन में योग के महत्व के बारे में बताते हुए कहा कि योग जीवन का अभिन्न अंग है जो मनुष्य को स्वस्थ रखता है। योग के नियमित करने से मनुष्य निरोगी रहता है साथ ही इससे डायबिटीज, ब्लड शुगर, हाइपर टेंशन, रक्तचाप सहित अनेक बीमारियों से भी निजात मिलती है। इससे पूर्व विद्यालय प्रशासन की ओर से प्रशिक्षक दिनेश सैनी का स्वागत किया गया। इस अवसर पर देवकीनंदन शर्मा, निदेशक ओमप्रकाश पाराशर, मुकेश शर्मा, भगवान सहाय शर्मा सहित अनेक लोग मौजूद थे।
hin_Deva hin_Deva bho_Deva awa_Deva hin_Deva hin_Deva awa_Deva hin_Deva